burgasdotpro/wikipedia huggingface dataset:
Kočínsky potok

Kočínsky potok je potok na Dolnom Považí, v západnej časti okresu Piešťany. Je to ľavostranný prítok Lančárskeho potoka, má dĺžku 7,7 km a je tokom VI. rádu.
Prameň.
Pramení v Trnavskej pahorkatine, v časti Podmalokarpatská pahorkatina, v ústí Krivej doliny, západne od kóty 259,6 m v nadmorskej výške približne 235 m n. m., severne od obce Kočín. 
Opis toku.
Od prameňa tečie na krátkom úseku na juh, na okraji Kočína sa stáča a pokračuje juhovýchodným smerom. Potom podteká cestu II. triedy č. 502, južne od obce Šterusy tečie popri chmeľnici na ľavom brehu a následne aj popri osade Rakovický háj na opačnom brehu, kde sprava priberá krátky kanál. Na dolnom toku tečie územím Trnavskej tabule a západne od obce Veselé ústi v nadmorskej výške cca 162 m n. m. do Lančárskeho potoka.
Krásna literatúra

Krásna literatúra môže byť:
Burrard

Burrard môže byť:
Giulio Ricordi

Giulio Ricordi (* 19. december 1840, Miláno, Taliansko - † 6. jún 1912, Miláno) bol taliansky vydavateľ, hudobný publicista, maliar a hudobný skladateľ.
Životopis.
Giulio Ricordi bol najvýznamnejší člen vydavateľskej rodiny Ricordiovcov. V roku 1808 založil jeho dedo Giovanni Ricordi (1785-1853) v Miláne hudobné vydavateľstvo, ktoré sa onedlho stalo jednou z najznámejších hudobných inštitúcií v krajine. Jeho zásluhou sa o vyšli operné diela skladateľov ako boli Gioacchino Rossini, Vincenzo Bellini, Gaetano Donizetti či mladý Giuseppe Verdi. 
Giuliovi sa podarilo doviesť firmu na obchodný a umelecký vrchol. Bol to muž všestranných záujmov. Pôsobil ako novinár ("Gazzetta musicale di Milano"), maliar, návrhár, hudobník a pod pseudonymom Jules Burgmein aj ako hudobný skladateľ. V roku 1879 založil "Società Orchestrale di La Scala". Ako hudobný vedec výrazne prispieval do prestížnych publikácií rodinného nakladateľstva ("La biblioteca del pianista, l'Opera Omnia di Frédéric Chopin, L'arte musicale in Italia, Le Sonate di Domenico Scarlatti").
Jeho najväčšia zásluha však tkvie v bezkonkurenčnej hudobnej predvídavosti a podpore začínajúcich hudobných skladateľov, ktorým pomáhal k svetovému úspechu. Patrí medzi nich Amilcare Ponchielli, Alfredo Catalani, Umberto Giordano aj Giacomo Puccini. Pre posledného menovaného napísal libreto k opere Manon Lescaut a úzke spolupracoval na vzniku opery La bohème. Zrejme bol aj rozhodujúcim podnetom, ktorý vrátil starnúceho Verdiho k opernej kompozícii a umožnil tak vznik skvostov opernej literatúry: Otella a Falstaffa. 
S jeho smrťou pomaly končí aj éra podnikateľov v umení, pre ktorých umenie nepredstavovalo len tovarom, ale trvalú životnú náplní.
Fejtón

Fejtón je novinársky článok, v ktorom sa zosmiešňujú nezdravé javy spoločenského života. Fejtón dnes prerástol do publicisticko-umeleckej tvorby zábavnej formy na aktuálnu politickú, kultúrnu a spoločenskú tému.
Podľa stupňa kritiky rozlišujeme fejtón:
1. Humoristický
2. Ironický
3. Satirický
4. Sarkastický
Fejtón vznikol vo Francúzsku ako vtipne napísané kritické články, často aj veršované, o literárnych a divadelných dianiach.
Preambula

Preambula je úvodná, spravidla slávnostná, časť nejakého písomného dokumentu (listiny, predpisu, smernice, nariadenia, stanov, zákonov, ústavy), ktorá dnes spravidla stanovuje úmysel, zámer, význam či zmysel textu nasledujúceho za preambulou. 
Napríklad v preambule ústavy štátu sú uvedené základné ciele činnosti občanov a inštitúcií národov a národností tvoriacich štát, hovorí o objektívnom duchu tejto činnosti, o súhrnnom duchu občanov štátu.
Pasadena (Kalifornia)

Pasadena je mesto v americkom štáte Kalifornia. Podľa amerického sčítania 2010 v nej žilo 137 122 obyvateľov, čím sa Pasadena zaradila na 180. miesto v rebríčku najväčších miest USA. Je to deviate najväčšie mesto v okrese Los Angeles County.
Významné udalosti v meste.
Na štadióne Rose Bowl v Pasadene sa uskutočnilo osem zápasov Majstrovstiev sveta vo futbale 1994 vrátane finále.
Pasadena (Texas)

Pasadena je mesto v americkom štáte Texas juhozápadne od mesta Houston v Harris County. Je súčasťou metropolitnej oblasti Houston–Sugar Land–Baytown. Mesto má rozlohu a žije tu 142-tisíc obyvateľov (2000).
Pasadena (Maryland)

Pasadena v americkom štáte Maryland je mesto alebo presnejšie miesto vytvorené na štatistické účely na účel sčítania ľudu. Má rozlohu a žije tu vyše 12-tisíc obyvateľov.
Sugar Land

Sugar Land je mesto v americkom štáte Texas a súčasť metropolitnej oblasti Greater Houston, kam patrí aj mesto Baytown. Má rozlohu a 79-tisíc obyvateľov (2005). Je to najrýchlejšie rastúce mesto v Texase, narástlo o viac ako 158 percent za posledné desaťročie. 
Pôvodne bolo založené ako cukrová plantáž začiatkom 19. storočia, začlenené bolo v roku 1959. Je to najväčšie mesto a ekonomické centrum okresu Fort Bend County. Je to tretie najväčšie mesto podľa počtu obyvateľov a druhé najväčšie v ekonomickej aktivite v aglomerácii Veľkého Houstonu.
Baytown

Baytown je mesto v americkom štáte Texas v metropolitnej oblasti Houston–Sugar Land–Baytown. Nachádza sa prevažne v Harris County s malou časťou v Chambers County, pozdĺž ciest State Highway 146 a Interstate 10. Má rozlohu 85,9 km² a v roku 2000 tu žilo 66 430 obyvateľov, v roku 2010 71 802. Je to štvrté najväčšie mesto v metropolitnej oblasti.
Antuco

Antuco môže byť:
Greater Houston

Greater Houston (doslova "Veľký Houston") je metropolitná oblasť v americkom štáte Texas, ktorá sa rozkladá na 10 okresoch. Je to šiesta najväčšia metropolitná oblasť v Spojených štátoch, má rozlohu a žije tu 5,5 milióna obyvateľov podľa odhadu z roku 2006. Nachádza sa západne od oblasti známej ako Golden Triangle. Základom oblasti sú mestá Houston, Sugar Land a Baytown.
Antuco (sopka)

Antuco je v súčasnosti neaktívny stratovulkán, nachádzajúci sa v centrálnej časti Čile, na juhozápadnom brehu jazera Laguna de la Laja. Sopka má pomerne komplikovaný vývoj. Jej história siaha až do konca pliocénu, keď bol vytvorené prvotné stratovulkány "Sierra Veluda" a "Cerro Condor" bazaltovo andezitového zloženia. Samotný vulkán Antuco sa začal formovať neskôr, po deštrukcii starších foriem a vytvorení kaldery s priemerom 5 km. Počas 18. a 19. storočia bolo zaznamenaných niekoľko erupcií, posledná v roku 1869.
Sopka Antuco je spomínaná aj v literatúre, vo verneovke "Deti kapitána Granta".
Fabula

Fabula môže byť:
José Luis Rodríguez Zapatero

José Luis Rodríguez Zapatero (* 4. august 1960, Valladolid, Španielsko) je španielsky politik, generálny tajomník strany PSOE (Socialistická robotnícka strana Španielska). Od roku 2004, 5. demokraticky zvolený predseda vlády od prechodu k demokracii po smrti diktátora Francisca Franca.
Najznámejšie opatrenia jeho vlády boli: Stiahnutie španielskeho vojska z Iraku, legalizácia imigrantov už prítomných v Španielsku, (nakoniec neúspešné) mierové vyjednávania s teroristickou organizáciou ETA, legalizácia homosexuálneho manželstva.
Panic! at the Disco

Panic! at the Disco (známa tiež ako Panic, alebo P!ATD) je americká rocková skupina, ktorej názov bol inšpirovaný podľa pesničky skupiny The Smiths Panic.
Kapela bola založená v roku 2004 v Las Vegas (Nevade, USA). Sučasným členom kapely je Brendon Urie. Skupina debutovala albumom" A Fever You Can't Sweat Out", z ktorého sa predalo 974 000 exemplárov a ocitol sa aj v rebríčku známeho hudobného časopisu Billboard Billboard 200. Ovplyvnení 1960 rockovými kapelami (The Beatles, The Zombies a The Beach Boys) uviedli hit, "Nine in the Afternoon" a skupina vydala druhý štúdiový album," Pretty. Odd." (2008), ktorý znamenal výrazný odklon od zvuku debutového albumu kapely, a nakoniec viedol k odchodu gitaristu a skladateľa Ryana Rossa a basgitaristu Jona Walkera, ktorí spolu vytvorili rockovú kapelu The Young Veins. Brendon Urie a Spencer Smith ako ostavajúci členovia vydali singel "New Perspective" a prijali Dallona Weekesa (basgitara), ktorý tiež hral pre svoju vlastnú kapelu The Brobecks a Iana Crawforda (gitara). V roku 2011 vydali album "Vices &amp; Virtues "a o dva roky neskôr vydali album "Too Weird to Live, Too Rare to Die ("2013")."
Členovia skupiny vystúpili spoločne so skupinou The Dresden Dolls v amatérskom videoklipe k skladbe "Backstabber". Videoklip bol zverejnený na internetovej stránke YouTube.com. Urie a Ross sa objavili vo videoklipe skupiny Fall Out Boy k piesni ""A Little Less Sixteen Candles, A Little More "Touch Me"", Brendon aj v ďalšom videoklipe k skladbe "7 Minutes in Heaven".
História.
Skupina Panic! at the Disco bola založená na predmestí Summerlinu v Nevade dvoma kamarátmi z detstva - Ryanom Rossom a Spencerom Smithom. Chlapci hrali covery piesní kapely Blink-182. Keď mali trinásť rokov, pridal sa k nim Brent Wilson a Brendon Urie. Hlavným spevákom bol spočiatku Ross, ale neskôr sa kapela rozhodla že spievať bude Brendon Urie. 
17. januára 2006 bol vydaný videoklip k skladbe "I Write Sins Not Tragedies". Pesnička sa umiestnila na desiatom mieste rebríčka "Total Request Live".
Druhým videoklipom skupiny bol k skladbe "But It's Better If You Do", ktorý bol vydaný 1. mája 2006. V tom istom mesiaci mala skupina viacero úplne vypredaných koncertov po Európe.
V júli Panic! at the Disco vydali svoj tretí videoklip, konkrétne k skladbe "Lying Is the Most Fun a Girl Can Have Without Taking Her Clothes Off".
Skupina koncom roka 2006 rozbehla šnúru koncertov. Odohrala koncerty v Austrálii, na Novom Zélande a v Európe.
Začiatkom roka 2007 vydali svoj štvrtý videoklip. Je to videoklip k skladbe "Build God When We'll Talk".
6. Júla 2009 prostredníctvom stránky kapely a jej myspace oznámili fanúšikom odchod gitaristu a vokalistu Ryan Ross a basgitaristu Jon Walker z kapely. Špekulácie, že Ryan Ross odišiel z kapely kvôli tomu, že užíva kokaín, sa objavili 8. Júla 2009 po tom, čo sa na internete objavila jeho fotka s priateľkami a kokaínom. Toto podozrenie však zatiaľ nebolo potvrdené.
Yehoshua Lakner

Yehoshua Lakner (* 24. apríl 1924, Bratislava – † 5. december 2003, Zürich, Švajčiarsko) bol izraelsko-švajčiarsky hudobný skladateľ s koreňmi na Slovensku.
Život.
Narodil sa a vyrástol v Bratislave. V roku 1941 emigroval do Palestíny. V rokoch 19431948 študoval okrem iných u Ödöna Pártosa a Alexandra Boskoviča. V roku 1952 študoval v USA na hudobnej škole "Tanglewood" u Aarona Coplanda. V rokoch 19501963 pôsobil ako učiteľ na Rubinovej hudobnej akadémii v Tel Avive. Od roku 1959 pracoval v nemeckom "Studio für elektronische Musik" pri Nordwestdeutscher Rundfunk v Kolíne nad Rýnom s Mauriciom Kagelom a Karlheinzom Stockhausenom.
V roku 1963 sa kvôli doliečovaniu svojho syna z detskej obrny presťahoval do Švajčiarska. Tam pracoval ako skladateľ scénickej hudby pre rôzne divadelné predstavenia, v rokoch 19741987 pôsobil ako učiteľ hudobnej teórie na konzervatóriu v Zürichu.
Dielo.
Z Laknerovho raného obdobia pochádzajú kompozície, ktoré sa slobodne pohybujú medzi neoklasicizmom a serializmom. Jeho "Toccata pre orchester (1958)" získala Engelovu cenu mesta Tel Aviv.
Pre avantgardné predstavenia zürišského divadla "Theater an der Winkelwiese" v 60. rokoch vytvoril Lakner z montáží magnetofónových nahrávok abstraktnú scénickú hudbu v štýle musique concrète. V 80. rokoch došlo v jeho tvorbe k obrate, ktorý súvisel so získaním počítača Commodore 64. Začal experimentovať s algoritmami, ktoré vytvárali zvuky a zároveň grafické efekty na obrazovke. Svoje životné dielo skomponoval Lakner práve pre tento „hudobný nástroj“ v programovacom jazyku BASIC. Niekedy je priebeh programov presne určený, inokedy je generovaný náhodne alebo ho možno ovládať pomocou klávesnice.
S týmito graficko-hudobnými kompozíciami, ktoré nazýval skratkou AVZG (nem. Audio-Visuelle Zeit-Gestalten, dosl. "audiovizuálne formy v čase"), vystupoval na koncertoch a výstavách (Londýn 1991, Tel Aviv 1993, Bazilej 1994, Zürich 1996). V rokoch 19961999 pracoval na projekte o švajčiarskom maliarovi Giovannim Segantinim („Segante-Projekt“), ktorý uviedol v roku 1999 v Zürichu a Miláne a v roku 2000 v Bratislave.
Šteruský potok

Šteruský potok je potok na Dolnom Považí, v západnej časti okresu Piešťany. Je to pravostranný prítok Borovského kanála, meria 12 km a je tokom VI. rádu.
Pramení v Trnavskej pahorkatine, v časti Podmalokarpatská pahorkatina, na severovýchodnom svahu Kamenice (326,4 m n. m.) v nadmorskej výške približne 285 m n. m. Od prameňa tečie sprvu juhovýchodným smerom, následne sa oblúkom stáča severojužným smerom, ďalej sa stáča na juhozápad a preteká intravilánom obce Šterusy. V obci priberá krátky pravostranný prítok, mení smer toku na juhovýchod, potom na východojuhovýchod a preteká Trnavskou tabuľou. V blízkosti Dvora Mária sa opäť stáča na juhovýchod, na dolnom toku podteká cestu II. triedy č. 504, zároveň oddeľuje obec Rakovice na ľavom a obec Veselé na pravom brehu. Následne sa stáča severojužným smerom, z východu obteká Veselé, z pravej strany sa potom oddeľuje Veselý kanál a potok sa stáča na východ. Tesne pred ústím sa ešte stáča na juhovýchod a východne od veselskej miestnej časti Ťapkové sa v nadmorskej výške 150,5 m n. m. vlieva do Borovského kanála.
DFS Classic 2007

DFS Classic 2007 bol tenisový turnaj okruhu WTA, ktorý sa konal v anglickom Birminghame od 11. júna do 17. júna 2007. Vyhrala ho Jelena Jankovićová, ktorá vo finále porazila najvyššie nasadenú Mariu Šarapovovú 4-6, 6-3, 7-5, . Bol to jej piaty titul na okruhu WTA.
Dvojhry.
Nasadenie.
V zozname sú nasadené hráčky. V zátvorkách je kolo, v ktorom vypadli.
Štvorhry.
Nasadenie.
V zozname sú nasadené páry. V zátvorkách je kolo, v ktorom vypadli.
Kvalifikácia dvojhry.
Osem hráčok, ktoré postúpili z kvalifikácie:
Stratégia (žáner počítačových hier)

Strategická hra alebo stratégia je žáner počítačových hier. Základ úspechu je logické myslenie a zmysel predvídavosti.
Hlavné typy stratégií sú:
Brekcia

Brekcia (z lat. "breccia" - sutina) je agregát hornín skladajúci sa z izolovaných úlomkov väčších ako 2 mm (prípadne 1 mm či 5 mm podľa rôznych klasifikácií) zväčša ostrohranného tvaru, spevnených tmelom. Označenie brekcia je pre svoju nepresnosť mnohými odborníkmi nepoužívané, prípadne sú ním označované špecifické kategórie sedimentov. Označenie brekcia je viac vhodné pre pomenovanie hruboklastických hornín, ktoré však nemajú sedimentárny pôvod. Sedimentárne brekcie možno považovať za špecifický prípad zlepencov alebo štrku.
Termín "brekcia" zaviedol v roku 1776 švédsky mineralóg Johan Jacob Ferber.
Vznik a genetické rozdelenie.
Proces vzniku brekcií je rôznorodý a medzi odborníkmi ani nepanuje jednotný názor pre ich odlíšenie od zlepencov, ktorých klasty sú rovnako veľké, no sú viac oblé. Všeobecne sa rozlišujú sedimentárne brekcie, tiež nazývané intraformačné zlepence, ktoré je lepšie označovať ako ostrohranné zlepence. Tieto vznikajú mechanickým rozrušovaním podobne ako klastické usadené horniny. Niektorí uvádzajú, že brekcie majú aspoň polovicu klastov so sféricitou 0,2.
Sedimentárne brekcie.
Brekcie, ktoré vznikli na súši sú často rýchlo erodované a ich fosílny záznam sa tak nezachováva veľmi často. Označenie tohto druhu hornín ako brekcie sa používa preto iba vtedy, ak nebol materiál ďalej transportovaný ako iné bežné druhy sedimentov.
Výskyt.
V Západných Karpatoch sa vyskytujú spolu so zlepencami v Spišsko-gemerskom rudohorí, vo flyšovom pásme, v jadrových pohoriach aj z okraja Viedenskej panvy.
AEGON Classic

AEGON Classic je Tier III tenisový turnaj na okruhu WTA, ktorý sa koná v anglickom Birminghame. Hrá sa od roku 1982 vonku na tráve.
Rekord v počte výhier v dvojhre drží Pam Shriverová so 4 titulmi.
Sogdianos

Sogdianos (po staroperzsky "Sogdyána") bol perzský veľkokráľ z rodu Achajmenovcov panujúci roku 423 pred Kr. Jeho otcom bol kráľ Artaxerxes I., matkou konkubína Alogyné.
Sogdianos sa na trón dostal štátnym prevratom: zosnoval vraždu legitimného kráľa a svojho nevlastného brata Xerxa II. (asi v januári 423). Vládol s podporou dvorskej kamarily len niekoľko týždňov, potom ho prinútil iný nevlastný brat – Óchos – k rezignácii. Hoci mu prisľúbili život, nechal ho Óchos (ako kráľ Dareios II.) onedlho zavraždiť.
Sarmiento (department, Santiago del Estero)

Department Sarmiento leží v centre provincie Santiago del Estero na severozápade Argentíny a je jeden z 27 departmentov provincie.
Na severe hraničí s departementom Figueroa, na východe s departmentom Juan Felipe Ibarra, na juhu s departmentom Avellaneda a na západe s departmentmi San Martín a Robles.
Hlavné mesto departmentu je Garza. Má 2295 obyvateľov (2001, INDEC), čo je 49 percent obyvateľstva celého departmentu. Leží vo vzdialenosti 97 km od hlavného mesta provincie Santiago del Estero.
Mladí ľavičiari

Mladí ľavičiari je občianske združenie ľavicovej orientácie, angažujúce sa v oblasti občianskych, politických a sociálnych práv občanov. Predtým vystupovalo pod názvom Sociálnodemokratická alternatíva – Mladí sociálni demokrati, skratka SDA (iný používaný názov Sociálnodemokratická alternatíva).
Mladí ľavičiari (ešte ako Sociálnodemokratická alternatíva) spustili dňa 18. júna 2007 petíciu za vypísanie referenda o predčasných voľbách potom, čo premiér Slovenskej republiky Robert Fico nereagoval na výzvu združenia rozviazať koaličnú zmluvu s ĽS-HZDS a SNS.
Sociálnodemokratická alternatíva

Sociálnodemokratická alternatíva môže byť:
Syntetizátor (hudba)

Syntetizátor alebo syntezátor (nesprávne: "syntetizér", slangovo "synťák, klávesy") je elektronický hudobný nástroj, ktorý tvorí výsledný zvuk syntézou. 
Teleharmónium.
Označenie syntéza použil prvýkrát Thaddeus Cahill pri opise svojho vynálezu na vytváranie zvukov kombináciou harmonických zložiek v svojom patente na teleharmónium, nazvanom „Umenie a zariadenie na vzdialené elektrické vytváranie a šírenie hudby“ ("Art of and Apparatus for Generating and Distributing Music Electrically"), ktorý podal v roku 1896 a dostal v roku 1898 pod číslom 580035.
Piano

Piano môže byť:
Sujet

Sujet [vyslov: süže alebo süžet] (z fr. sujet [süže] = podliehajúci/subjekt, motivácia) je konštrukcia epickej alebo dramatickej fabuly; zjednodušene povedané - umelecky realizovaná fabula (fabula v zmysle prirodzený sled udalostí založený na časovej postupnosti). 
Základom sujetu je konflikt medzi postavami diela, ktorý má motiváciu, rozvíja sa, vyvrchoľuje a rieši sa. Preto aj sujetová výstavba (=sujetová osnova, sujetová konštrukcia) má fázy:
Groteska

Groteska je umelecký žáner, kde v literárnom, divadelnom a filmovom zobrazení človeka a situácií zo života ľudí sa v neúmernej, zveličenej podobe, maximálne zosmiešňujúcej a prehnane strašidelnej forme prepletá skutočné s fantastickým. Je to spájanie rôznorodých prvkov pre satirické zobrazenie života. Situačné zvraty, prekvapujúce, humoristické a karikaturistické prvky sú základom grotesknosti.
Groteska môže byť súčasťou väčšieho umeleckého útvaru, napríklad veselohry.
Humoreska

Humoreska je humorná poviedka, novela alebo veršami písané neveľké literárne dielo, v ktorom sa autor dobromyseľne posmieva nie závažným javom v spoločenskom alebo súkromnom živote. Vyberá smiešne stránky ľudského charakteru či v poviedke, novele, či veršovanke dominuje nejaký veselý príbeh, dobrosrdečnosť a žartovnosť. Vtip, veselosť a dobrý rozmar sú podstatou malých humoristických scénok či poviedok.
Thomas Buffel

Thomas Buffel (*19. február 1981) je belgický futbalista, v súčasnosti hráč klubu RC Genk. Hrá na pozícií útočného stredopoliara, no v niektorých zápasoch nastupuje v pozícií útočníka.
S futbalovou kariérou začínal v belgických kluboch SV Ruddervoorde a Cercle Brugge, kde pôsobil až do roku 2000. Potom nasledoval prestup do Holandska. V januári 2005 podpísal 4,5 ročný kontrakt so škótskym klubom Glasgow Rangers. 1. júla 2008 prestúpil z Rangers do belgického Cercle Bruggy.
V drese Belgickej reprezentácie debutoval v zápase proti Andorre. V drese Belgicka odohral 32 zápasov v ktorých strelil 7 gólov.
Rozprávač

Rozprávač je autor, ktorý pútavo a nepriamo podáva nejaký príbeh, alebo osoba, ktorá príbeh rozpráva a zaujímavo či vzrušujúco rozpovedá.
Rozprávač v svojom rozprávaní využíva rečové zvraty a väzby tak, aby jeho vyrozprávanie deja bolo príťažlivé.
Hellyeah

Hellyeah je heavy metalová superskupina pozostávajúca z členov skupín: Pantera, Damageplan, Mudvayne a Nothingface. Bubeník Vinnie Paul pôvodom z Pantery a Damageplan a súčasný basgitarista Bob Zilla z Damageplan, spevák Chad Gray a gitarista Greg Tribbett z Mudvayne, gitarista Tom Maxwell a ex-basgitarista Jerry Montano z Nothingface.
História.
Hellyeah vznikla na začiatku roku 2006 a skoro celé leto boli členovia zavretý v štúdiu a robili nový album. Prvá skladba nazvaná „Hellyeah“, sa objavila v rádiách a na internete už začiatko roka 2007. Kapela skončila nahrávanie CD v januári 2007 a v tom čase sa v USA objavila aj hlavná skladba k CD, „You Wouldn't Know“. Album nazvaný "Hellyeah" bol vydaný 10. apríla 2007 a debutoval na deviatom mieste Billboard 200 s predanými kópiami niečo málo pod 45 000. A ešte v ten deň na oslavnej párty v klube sa Jerry Montano opil a udrel Maxwella do tváre. Vyhadzovači ho vyhodili a potom ho nepustili dovnútra, keď mal v ruke zbraň. Kvôli tomu ho zo skupiny vyhodili. Vinnie Paul teda navrhol svojmu kamarátovi z Damageplan Bobovi Zillovi aby nahradil Jerryho.
Prvé turné "Fire It Up" bude hneď nasledované Family Values Tour 20.júla spolu s kapelami ako Evanescence a Korn. Podľa neoficiálnych informácií sa má kapela na konci roku 2007 zase zavrieť do štúdia a nahrať ďalšie CD.
Ján Lehotský

Ján „Janko“ Lehotský (* 16. apríl 1947, Bratislava) je slovenský spevák a skladateľ, niekdajší líder skupiny Modus. Jeho mama Ella Fuchsová-Lehotská bola primabalerínou, choreografkou a pedagogičkou. Jeho brat Juraj Lehotský bol známy trubkár. Syn Juraj je režisér.
Kariéra.
Absolvoval štúdium tanca a hry na klavíri na konzervatóriu v Bratislave a štúdium hry na husliach na ĽŠU. Od skončenia štúdia pôsobí ako hudobník v slobodnom povolaní. Patrí k najúspešnejším skladateľom slovenskej modernej populárnej hudby. Začínal v skupinách Ľubo Belák sextet, "Blues Five / New Blues Five" a Gentlemeni. 
Skupina Modus.
V roku 1972 nastúpil do skupiny Modus, v r. 1974 sa stal po personálnych zmenách a znovuobjavení skupiny jej lídrom. Prostredníctvom tejto skupiny, najmä jej činnosti v rokoch 1976 - 1980, široko uplatnil svoj výrazný kompozičný talent a podieľal sa na formovaní i širokom spoločenskom presadení rockového modelu slovenskej populárnej hudby. V 2. pol. 70. rokov patril k najväčším hitmakerom v ČSSR a jeho piesne si získali v jednote so zachovaním základných umeleckých hodnôt celoštátnu popularitu. V skupine Modus sa uplatnil aj ako spevák; vo svojom prejave vychádzal z rozvinutého bluesového a soulového cítenia a v spojení so zastretým, mierne chrapľavým hlasom vytvoril na slovenskej scéne osobitý farebno-výrazový register.
Diskografia.
Albumy.
Štúdiové:
Výberové:
Hudobná spolupráca.
Popri skupine Modus a jeho sólistoch (Gombitová, Žbirka, Novotná, Paulíny, Stankovský, Vyskočányi, Greksa a i.) spolupracoval ako skladateľ aj s Bezinkami, H. Blehárovou, K. Duchoňom, P. Hammelom, J. Kociánovou, M. Laiferovou, P. Lipom, M. Rottrovou, V. Špinarovou, H. Vondráčkovou a inými.
Brockton Point

Brockton Point leží v prístave Port of Vancouver, na východnom konci Stanley Parku v meste Vancouver v Kanade. Je pomenovaný podľa Francisa Brocktona. Nachádza sa tu maják Brockton Point Lighthouse s automatickým osvetlením.
Miroslav Hrianka

Miroslav Hrianka (* 1947 - † 23. jún 2018) bol slovenský elektrotechnik, ktorý sa zaoberal analýzou digitálneho obrazu.
Vysokoškolské štúdium ukončil v roku 1971 na Vysokej škole dopravnej v Žiline. Na tej istej škole obhájil v roku 1984 vedecký stupeň CSc. a od roku 1987 sa stal docentom.
Vyučoval rádioelektroniku, technickú diagnostiku, elektroniku, problematiku logických obvodov a spracovania obrazu.
Detroit Vipers

Detroit Vipers bol hokejový klub, ktorý pôsobil v rokoch 1994 až 2001 v International Hockey League. Vipers boli pôvodne Salt Lake Golden Eagles. V roku 1994 kúpili Palace Sports and Entertainment licenciu a v roku 1994 premiestnili klub do Detroitu. Sponzorské dohody s Chrysler Corporation viedli k názvu klubu Vipers, ktorý pochádza od názvu automobilu Dodge Viper.
V roku 1997 tu odohral 1 zápas Gordie Howe, čím sa stal jediný profesionálny hokejista NHL, ktorý nastúpil počas šiestich dekád.
Francis Brockton

Francis Brockton bol inžinier na palube britskej lode HMS Plumper pod velením kapitána "Georga Henryho Richardsa", keď v roku 1859 objavil uhoľnú žilu v oblasti dnešného mesta Vancouver. Po tomto objave, ktorý kapitán Richards nahlásil guvernérovi "Jamesovi Douglasovi", Richards pomenoval miesto nálezu Coal Harbour – Uhoľný prístav a pomenoval Brockton Point, východnú časť dnešného Stanley Parku vo Vancouveri podľa Francisa Brocktona.
Bangalore Open 2007

Bangalore Open 2007 bol tenisový turnaj okruhu WTA, ktorý sa konal v indickom Bangalúre od 12. februára do 18. februára 2007. Vyhrala ho 19-ročná Jaroslava Švedovová, ktorá vo finále porazila najvyššie nasadenú a víťazku z roku 2006 Maru Santangelovú 6-4, 6-4. Bol to jej prvý titul na okruhu WTA.
Dvojhry.
Nasadenie.
V zozname sú nasadené hráčky. V zátvorkách je kolo, v ktorom vypadli.
Štvorhry.
Nasadenie.
V zozname sú nasadené páry. V zátvorkách je kolo, v ktorom vypadli.
Kvalifikácia dvojhry.
Nasledujúce hráčky sa kvalifikovali do hlavného turnaja:
Nasadenie.
V zozname sú nasadené hráčky. V zátvorkách je kolo, v ktorom vypadli. Hrubo vyznačené hračky postúpili do hlavnej súťaže.
Évreux

Évreux je mesto vo francúzskom departmente Eure v regióne Normandia. Cez mesto preteká rieka Iton.
Poloha.
Obec má rozlohu . Najvyšší bod je položený a najnižší bod 
Obyvateľstvo.
Počet obyvateľov obce je ().
Nasledujúci graf zobrazuje vývoj počtu obyvateľov v obci.
Johannes Blaskowitz

Johannes Blaskowitz (* 10. júl 1883, Würzburg, Nemecko – † 5. február 1948, Norimberg, Nemecko) bol nemecký generál počas druhej svetovej vojny.
Život.
Narodil sa v meste Paterswalde vo Východnom Prusku ako syn luteránskeho pastora. V roku 1894 začal navštevovať vojenskú kadetskú školu. Bojoval v prvej svetovej vojne na východnom i západnom fronte, najprv ako veliteľ roty a práporu, neskôr ako štábny dôstojník. Po skončení vojny počas Weimarskej republiky zostal príslušníkom Reichswehru. Velil ďalej práporu, neskôr pluku. Následne zastával funkcie náčelníka štábu pešej divízie, bol inšpektorom vojenského školstva až do apríla 1935. Necelý rok potom pôsobil ako veliteľ pešej divízie a následne bol preložený do funkcie veliteľa II. armádneho zboru. 
V predvečer druhej svetovej vojny v auguste 1939 sa stal veliteľom 8. armády Skupiny armád Juh, ktorá sa zúčastnila útoku na Poľsko, kde jeho jednotky zničili počas bojov na Bzure poľské armády Poznaň a Pomoransko. 20. októbra bol poverený vedením okupačnej armády v Poľsku v rámci Hlavného veliteľstva Východ. V tejto úlohe protestoval proti správaniu jednotiek Waffen-SS a Einsatzgruppen na Poľskom území, za čo znášal kritiku Hansa Franka ako aj „obvinenia“ z prílišnej jemnosti. 14. mája 1940 bol z tejto funkcie odvolaný a preložený k 9. armáde, ktorá bojovala vo Francúzsku. Od júna bol vojenským guvernátorom severného Francúzska. Od októbra 1940 potom až do 2. mája 1944 velil 1. armáde dislokovanej celú dobu v Francúzsku. Následne bol menovaný za veliteľa Skupiny armád G, ktorá sa nachádzala v južnom Francúzsku. Koncom januára 1945 bol poverený vedením Skupiny armád H, avšak už v apríli bol poverený velením nemeckých vojsk v Holandsku tam medzi 5. a 6. májom 1945 v hoteli de Wereld odovzdal kapituláciu nemeckých síl v krajine do rúk generála Charlesa Foulkesa. 
Po vojne bol súdený za vojnové zločiny na súde v Norimbergu. Pred vynesením rozsudku spáchal 5. februára 1948 samovraždu tak, že skočil z okna svojej cely.
Whistler

Whistler môže byť:
Game Boy Advance SP

Game Boy Advance SP je vylepšená verzia prenosnej hernej konzoly Game Boy Advance firmy Nintendo, uvedená na trh začiatkom roka 2003.
Cengelka

Cengelka je potok na Kopaniciach, v centrálnej časti okresu Myjava. Je to ľavostranný prítok Myjavy, meria 2,9 km a je tokom IV. rádu.
Prameň.
Pramení v Myjavskej pahorkatine, na juhovýchodnom svahu Baranca (431,8 m n. m.) v nadmorskej výške približne 400 m n. m.
Opis toku.
Od prameňa tečie sprvu na krátkom úseku na juhovýchod, potom na juh a zľava priberá prítok (370,3 m n. m.) z osady Vlčkovci. Ďalej sa stáča juhozápadným smerom, sprava priberá prítok z juhojuhovýchodného svahu Baranca, zľava prítok prameniaci severne od kóty 439,1 m a pokračuje západným smerom. Napokon preteká intravilánom mesta Myjava, kde v blízkosti centra ústi v nadmorskej výške cca 328 m n. m. do Myjavy.
William Cornelius Van Horne

Sir William Cornelius Van Horne (* 3. február 1843, Chelsea, Illinois, USA – † 11. september 1915, Montreal, Quebec, Kanada) bol pionier vo vedení severoamerických železničných spoločností.
Životopis.
Narodil sa v meste Chelsea v USA. Keď mal osem rokov sa s rodinou presťahoval do neďalekého mesta Joliet.
Na železnici začal pracovať v roku 1857, až do roku 1867 pracoval na rôznych pracovných postoch v Michigan Central Railway, neskôr pracoval pre Chicago and Alton Railway, pre ktorých v rokoch 1878 až 1879 pôsobil vo funkcii stavbyvedúceho. V roku 1882 bol vymenovaný za generálneho manažéra Kanadskej pacifickej železnice (CPR) a v roku 1884 sa stal jej viceprezidentom.Za prezidenta CPR bol vymenovaný v roku 1888, najviac sa preslávil dozorom nad výstavbou trate prvej kanadskej transkontinentálnej železnice.
Van Horne si železnicu predstavoval ako integrovaný komunikačný a dopravný systém a presvedčil riaditeľov a spoluvlastníkov k vytvoreniu telegrafnej služby a expresnej zásielkovej prepravnej služby ako súčasti železnice.
Bol z veľkej miery samouk, známy svojou veľkou intelektuálnou výstrednosťou a dynamikou. Mal dobré povedomie o fungovaní každej časti železničného priemyslu, vrátane riadenia lokomotívy. Ako bohatý človek sa neskôr stal spoluvlastníkom Cuba Railroad Company, železničnej spoločnosti na Kube.
Zodpovedal tiež za spustenie námornej prepravy Kanadskej pacifickej železnice, keď uviedol do prevádzky pravidelné spojenie medzi Vancouverom a Hongkongom v roku 1891 na oslavovaných luxusných parníkoch "Empress". Viedol expanziu CPR pri obchode a rozširovaní siete luxusných hotelov a spolupodieľal sa na tvorbe architektonického dizajnu dvoch najslávnejších hotelov v reťazci CPR, Château Frontenac v Quebec City v Quebecu a Château Lake Louise v Alberte.
Medzi rokmi 1895 až 1915 bol guvernérom McGillovej univerzity a bol jedným z prvých ľudí v Kanade, ktorí získali umelecké diela od členov francúzskeho impresionistického hnutia.
Na ostrove Minister's Island postavil veľké letné sídlo, ktoré nazval "Covenhoven" a rozšíril rekreačné stredisko CPR v meste St. Andrews v kanadskej provincii New Brunswick.
Po jeho smrti v Montreale v roku 1915 bol vypravený špeciálny vlak, ktorý previezol jeho pozostatky do mesta Joliet v americkom štáte Illinois, kde bol pochovaný na cintoríne Oakwood Cemetery.
Svacenický jarok

Svacenický jarok je potok na Myjavských kopaniciach, v centrálnej časti okresu Myjava. Je to pravostranný prítok Myjavy, meria 5,4 km a je tokom IV. rádu.
Pramení v Bielych Karpatoch východne od kóty 507,9 m a severne od osady Zimovci, v nadmorskej výške približne 460 m n. m. Od prameňa tečie na krátkom úseku najprv na juhovýchod, zľava priberá krátky prítok z osady Páleníkovci a ďalej pokračuje juhojuhovýchodným smerom už v geomorfologickom celku Myjavská pahorkatina. Následne preteká osadami Škanderovci, Majtánovci, Vachulovci a Kožíkovci, pri posledne menovanej napája dve malé vodné nádrže. Západne od mesta Myjava priberá zľava najprv prítok prameniaci východne od osady Kožíkovci, potom z tej istej strany prítok vznikajúci západne od osady Devánovci a na krátkom úseku tečie severojužným smerom. Napokon sa stáča juhozápadným smerom, podteká cestu II. triedy č. 581 a v blízkosti Turej Lúky ústi v nadmorskej výške cca 308 m n. m. do Myjavy.
Xingu

Xingu môže byť:
Smíchov (prítok Myjavy)

Smíchov je potok na Kopaniciach, v centrálnej časti okresu Myjava. Je to pravostranný prítok Myjavy, meria 4,9 km a je tokom IV. rádu.
Pramení v Bielych Karpatoch, juhojuhozápadne od kóty 507,9 m a západne od osady Zimovci, v nadmorskej výške približne 460 m n. m. Najprv tečie juhojuhovýchodným smerom, na hornom toku priberá pravostranný prítok vznikajúci juhozápadne od kóty 507,9 m, vstupuje do Myjavskej pahorkatiny a postupne preteká osadami Valúchovci, Klvačovci, Vankovci a Zríniovci. Následne priberá významný pravostranný prítok (2,1 km) od osady Krčkovci a na krátkych úsekoch tečie najprv severojužným, potom opäť juhojuhovýchodným smerom. Tesne pred ústím sa stáča na juh, podteká cestu II. triedy č. 581 a na západnom okraji Turej Lúky ústi v nadmorskej výške cca 298 m n. m. do Myjavy.
Malejovský potok

Malejovský potok je potok na Kopaniciach, v západnej časti okresu Myjava. Je to pravostranný prítok Myjavy, meria 3,6 km a je tokom IV. rádu. Na hornom toku tečie vo výbežku CHKO Biele Karpaty.
Pramení v Bielych Karpatoch východne od kóty 503,8 m pri osade Blaškovci, v nadmorskej výške približne 460 m n. m. Najprv tečie severojužným smerom, tečie popri hornej časti osady Malejov na pravom brehu a následne aj popri rovnomennej prírodnej pamiatke, pričom sprava priberá krátky prítok prameniaci južne od kóty 427,3 m. Ďalej sa stáča, pokračuje východojuhovýchodným smerom, z ľavej strany priberá významný prítok (2,4 km) od osady Štefkovci a opätovne tečie juhojuhovýchodným smerom. Na dolnom toku preteká dolnou časťou osady Malejov, podteká cestu II. triedy č. 581 a pri osade sa v nadmorskej výške cca 280 m n. m. vlieva do Myjavy.
Bangalore Open

Bangalore Open (spozorské meno: Sony Ericsson International) je tenisový turnaj, ktorý sa koná v Bangalúre v Indii. Od roku 2006 sa tento turnaj okruhu WTA stal turnajom typu Tier III a hrá sa pod holým nebom na tvrdom povrchu. Turnaj v roku 2007 vyhrala 19-ročná Jaroslava Švedovová, ktorá vo finále porazila obhajujúcu šampiónku z roku 2006 Maru Santangelovú 6-4, 6-4. Bol to jej prvý titul na okruhu WTA.
Malejov

Malejov môže byť:
Dreamcast

Sega Dreamcast (označovaná počas vývoja ako "White Belt", "Black Belt", "Dural", "Dricas", "Vortex", "Katana", "Shark", a "Guppy") je stolná herná konzola vyrobená firmou Sega, ako nástupca konzoly Sega Saturn. Jej hlavným cieľom bolo znovuzískanie hráčskeho trhu obsadeného hernými konzolami Sony Playstation a Nintendo 64. Vydaním v roku 1998, 16 mesiacov pred Playstation 2 a 3 roky pred vydaním Nintendo GameCube a XBox sa radí medzi šiestu generáciu konzol. Predbehla svoju dobu výkonom a dodnes je považovaná za prvú, ktorá zaviedla pojem online hranie na konzolách. I napriek slušnému výkonu prehrala boj proti konzole Playstation 2 a čoraz menší záujem hráčov viedol k ukončeniu výroby v marci 2001. Firma Sega úplne opustila trh s hernými konzolami. Napriek tomu predaj konzoly v Japonsku trval až do roku 2006 (skladové zásoby) a nové hry boli licencované i v roku 2008. Na rok 2009 sú ohlásené ďalšie hry ako "Dux", "Rush Rush Rally Racing", "Age of the Beast" a "Little Ninja".
História.
I napriek tomu, že v roku 1997 mala Sega Saturn veľký úspech v Japonsku, v ostatných častiach sveta sa jej nedarilo. Trhy, ako Severná Amerika či Európa dali prednosť konkurencii. Prezident americkej divízie Segy, Bernie Stolar, naliehal na hlavné predstavenstvo, aby vyvinuli novú hernú platformu/konzolu.
Meidži

Meidži (jap. "osvietená vláda") môže byť:
Brestovský potok (prítok Myjavy)

Brestovský potok je potok na Kopaniciach, v severnej časti okresu Myjavy. Je to pravostranný prítok Myjavy, meria 5,4 km a je tokom IV. rádu. Na hornom toku preteká územím CHKO Biele Karpaty.
Prameň.
Pramení v Bielych Karpatoch, v podcelku Javorinská hornatina, na severovýchodnom svahu Vysokého vŕšku (595,5 m n. m.) v nadmorskej výške približne 570 m n. m., v blízkosti česko-slovenskej štátnej hranice, v lokalite Babirátka.
Opis toku.
Od prameňa tečie najprv juhojuhovýchodným smerom, esovito sa stáča, zľava priberá prítok zo západného svahu Novej hory (645,6 m n. m.) a ďalej už pokračuje výlučne severojužným smerom. Následne vstupuje do Myjavskej pahorkatiny, preteká osadami Vdoviakovci a Majtánovci, potom aj ústredím obce Brestovec. V obci priberá sprava prítok (2,2 km) z juhojuhovýchodného svahu Kobylieho vŕšku (628,6 m n. m.) a pri osade Kržle z tej istej strany prítok (2,2 km) od osady Smolíkovci. Napokon sa severne od mesta Myjava vlieva v nadmorskej výške cca 344 m n. m. do Myjavy.
Return to Castle Wolfenstein

Return to Castle of Wolfenstein je akčná počítačová hra z pohľadu prvej osoby voľne nadväzujúca na svojho predchodcu Wolfenstein 3D. Hra je poháňaná grafickým engine Quake III: Arena, ktorý bol obohatený o niektoré prvky z vývojovej verzie hry Doom 3.
Titul obsahuje lineárnu príbehovú kampaň pre jedného hráča a multiplayer s tromi hernými módmi. Kampaň je rozdelená na sedem na seba navzájom nadväzujúcich častí.
Hrateľnosť.
Titul kombinuje prvky žánru FPS a prvky Stealth v minoritnom zastúpení. Väčšina misií obsiahnutých v hre môže byť splnená cestou čistej akcie, typickej pre hry žánru FPS, spôsobom Stealth alebo kombináciou oboch spôsobov, pričom dve misie sú navrhnuté tak, aby pri hráčovom rozhodovaní bol uprednostnený spôsob Stealth pred akciou, s osobitým prístupom ku každému nepriateľovi, brániacemu hráčovi v postupe hrou.
Výzbroj.
Väčšina zbraní vyskytujúcich sa v hre je vytvorená podľa reálnej predlohy, výnimkou minimálne dvoch: guľometu s označením Venom a experimentálnou energetickou zbraňou Tesla. Zbraňový arzenál je rozdelený do desiatich skupín podľa typu. Určité zbrane ako napríklad pištoľ Luger P08 je možné doplniť o tlmič, alebo ostreľovaciu pušku Mauser 98k o puškohľad. Samopal Sten a guľomet Venom sa po neustálej streľbe prehrejú a nie je možné z nich po určitú dobu strieľať. Nosnosť hráčovej postavy nie je limitovaná podľa typu zbraní, keďže môže niesť všetky zbrane naraz. Limitovaný je počet kusov nesenej munície, pričom niektoré zbrane spotrebovavájú rovnakú muníciu.
Zoznam šógunov Tokugawa

Zoznam šógunov počas Togukawského šógunátu
Konferencia Arcadia

Konferencia Arcadia (známa podľa jej kódového mena), sa konala vo Washingtone od 22. decembra 1941 do 14. januára 1942. Išlo o strategické stretnutie vládných predstaviteľov Spojeného kráľovstva a USA. Delegácie viedli Winston Churchill a Franklin Delano Roosevelt.
Napriek nedávnemu útoku na Pearl Harbor USA súhlasili s tým, že pre víťazstvo vo vojne je primárnym cieľom poraziť nacistické Nemecko a až potom Japonsko. Táto stratégia sa v anglických zdrojoch označuje názvom "Europe first strategy". Zároveň došlo k dohode sústrediť vojenské sily oboch krajín pod spoločným velením.
Ďalším výstupom konferencie bola Deklarácia Spojených národov z 1. januára 1942 ktorá položila základ pre neskorší vznik Organizácie spojených národov.
Copahue

Copahue je stratovulkán, nachádzajúci sa v čilskom regióne Araucanía, neďaleko hraníc s Argentínou. Sopka leží na staršej, 6,5 × širokej kaldere, ktorá sa vyformovala pred 0,6 až 0,4 mil. rokmi. Vrchol Copahue je tvorený deviatimi krátermi zoradenými v severovýchodno-juhozápadnej línii. Vo východnom kráteri sa nachádza kyslé jazero "El Agrio" a taktiež aj aktívne fumaroly. Od 18. storočia bolo zaznamenaných viacero stredne silných explozívnych erupcií, posledná v roku 2000.
Callaqui

Callaqui je masívny, 3 164 m vysoký stratovulkán, nachádzajúci sa v centrálnej časti Čile. Sopka vznikla koncom pleistocénu, je vybudovaná na erodovaných pozostatkoch staršieho dáta. Sopečný masívn je zložený z bazaltov a andezitov, vrchol je trvalo zaľadnený. Na južných svahoch prebieha intenzívna solfatárová aktivita. V októbri roku 1980 bola zaznamenaná menšia freatická erupcia, spojená s emisiou sopečného popola.
Laguna Mariñaqui

Laguna Mariñaqui je menšie vulkanické pole, nachádzajúce sa v centrálnej časti Čile v regióne Araucanía, neďaleko hraníc s Argentínou. Pole pozostáva z troskového kužeľa "Cerro Chapulul", dvoch kráterov, pyroklastických depozitov a andezitových lávových prúdov. Vek poslednej erupcie nie je známy, ale odhaduje sa na holocén.
Tolguaca

Tolguaca je v súčasnosti neaktívny stratovulkán, nachádzajúci sa v severnej časti čilského regiónu Araucanía. Vrchol sopky je zaľadnený a čiastočne erodovaný. Nachádzajúc sa tam viaceré mlado vyzerajúce krátery, ďalšia skupina kráterov sa nachádza na juhovýchodnom svahu, kde sledujú tektonickú zlomovú líniu smerom k nedaľekému stratovulkánu Lonquimay. Viaceré správy o erupciách v rokoch 1876 a 1933 sa nepotvrdili, tak jediným dôkazom o tom, že sopka nie je úplne vyhasnutá sú aktívne fumaroly.
Rovníková sústava súradníc

Pod pojmom rovníková sústava súradníc rozumieme sústavu súradníc používaných v astronómii, kde základnou kružnicou je svetový rovník a základnou rovinou je preto rovina svetového rovníka. Každá kružnica na nebeskej sfére rovnobežná so svetovým rovníkom sa nazýva "paralela" (niekedy "deklinačná rovnobežka"). Každá hlavná kružnica prechádzajúca pólmi sa nazýva "poludník" alebo "deklinačná kružnica". Podľa vzťažného bodu rozoznávame rovníkové súradnice prvého a druhého druhu, pričom pre hviezdne mapy sú dôležitejšie súradnice II. druhu.
Rovníkové súradnice 1. druhu.
Základnými rovinami sú rovina svetového rovníka a rovina miestneho poludníka, meridiánu. Meridián je poludník prechádzajúci južným bodom horizontu, zenitom, severným svetovým pólom, severným bodom horizontu, nadirom a južným svetovým pólom. Je osobitný pre každého pozorovateľa. Súradnicami sú deklinácia a hodinový uhol. 
Rovníkové súradnice 2. druhu.
Vzťažným bodom je jarný bod. Základnými rovinami sú rovina svetového rovníka a rovina poludníka prechádzajúceho jarným bodom. Keďže poloha jarného bodu sa s časom takmer nemení, aj súradnice sú nemenné v čase, bývajú najčastejšie používané v hviezdnych mapách. Súradnice sú rektascenzia a deklinácia.
Jarný bod však vďaka precesii zemskej osi vykonáva pomalý pohyb. Tým sa pohybuje aj celá sústava súradníc. Každá hviezdna mapa by preto mala obsahovať ekvinokcium, dátum, ku ktorému sa súradnice vzťahujú. V súčasnosti sa používajú hviezdne mapy s ekvinokciom 2000,0. 
"Poznámka: V knihe" Josip Kleczek: Velká encyklopedie vesmíru" sa hodinový uhol a deklinácia udávajú ako súradnice 1. druhu a rektascenzia s deklináciou ako súradnice 2. druhu. V ostatných literatúrach sa tieto názvy udávajú opačne."
Kate (textový editor)

Kate je textový editor pre KDE. Názov je akronym pre KDE advanced text editor (Pokročilý textový editor pre KDE).
Od verzie KDE 2.2, vydanej 15. augusta 2002, je súčásťou KDE. Kate a jeho komponenty boli spojené s KPart ako štandardné editovacie nástroje použitelné v celom KDE. Napríklad Quanta alebo Krusader využívajú základ Kate.
Vlastnosti Kate:
Podhorský potok

Podhorský potok môže byť:
Podhorský potok (prítok Myjavy)

Podhorský potok je potok na Záhorí, vo východnej časti okresu Senica. Je to ľavostranný prítok Myjavy, meria 2,1 km a je tokom IV. rádu.
Pramení v Myjavskej pahorkatine na juhozápadnom svahu Hrabín (419,3 m n. m.) v nadmorskej výške približne 350 m n. m., priamo v osade Podhorie. Od prameňa tečie osadou juhozápadným smerom, potom sa postupne stáča na západ a na okraji osady priberá sprava prítok vznikajúci na západnom svahu Hrabín. Následne pokračuje opäť juhozápadným smerom, v lokalite Podhorie mení smer toku na juh a napokon tesne pred ústím na západ. Severoseverozápadne od obce Prietrž sa v nadmorskej výške cca 234 m n. m. vlieva do Myjavy.
Biogénny sediment

Biogénny sediment alebo biolit je názov pre sediment, na ktorého vzniku sa podieľajú v prevažnej miere biologické, alebo biochemické procesy. Sú to horniny, na zložení ktorých sa podieľajú odumreté telá rastlín a živočíchov, prípadne ich schránky, alebo vznikajú vyzrážaním z vodných roztokov. Medzi biogénne sedimenty patria rôzne druhy hornín, hlavne väčšina vápencov, fosfority a tzv. kaustobiolity (uhlie a ropa).
Chemický sediment

Chemický sediment je sediment, na ktorého vzniku majú primárny podiel chemické reakcie (zrážanie, redoxné reakcie), prípadne fyzikálno-chemické procesy (vyparovanie).
Medzi najčastejšie chemické sedimenty patria evapority, tvorené sadrovcom, anhydridom či barytom. Sú to väčšinou soli, ktoré sa usádzali v plytkých vysychajúcich lagúnach alebo jazerách. Medzi ďalšie chemické sedimenty sú zaraďované rôzne silicity, ktoré vznikajú vyluhovaním a opätovným vyzrážaním oxidu kremičitého v iných sedimentoch. Patria sem i niektoré typy karbonátov (vápencov a dolomitov), z nich hlavne travertíny, a potom karbonáty, ktoré asociovali s evaporitmi.
Bedernícky potok

Bedernícky potok je potok na Záhorí, vo východnej časti okresu Senica. Je to ľavostranný prítok Myjavy, meria 2,4 km a je tokom IV. rádu.
Prameň.
Pramení v Myjavskej pahorkatine, na juhojuhozápadnom svahu Varákovej (441,6 m n. m.) v nadmorskej výške približne 305 m n. m. 
Opis toku.
Najprv tečie západojuhozápadným smerom, potom sa stáča na juhozápad a napája vodnú nádrž Osuské. Z nádrže vyteká juhozápadným smerom, vytvára oblúk ohnutý na juh a k ústiu pokračuje na severozápad. Severne od obce Osuské sa v nadmorskej výške 212,2 m n. m. vlieva do Myjavy. Nepriberá žiadne prítoky. Na hornom toku, v lokalite Močariny na ľavom brehu, sú evidentné prejavy erózie zrážkovej vody v podobe výmoľov.
Haluzníkov potok

Haluzníkov potok je potok na Kopaniciach, v severozápadnej časti okresu Myjava. Je to pravostranný prítok Teplice, meria 3,9 km a je tokom V. rádu.
Pramení v Bielych Karpatoch, v podcelku Žalostinská vrchovina, na severovýchodnom svahu Troch kopcov (584,4 m n. m.) v lokalite Bukovina, v nadmorskej výške približne 470 m n. m. Od prameňa tečie najprv na východ popri osade Križanovci na ľavom brehu a ďalej sa stáča juhovýchodným smerom. Pri osade Rovienky priberá najprv ľavostranný prítok spod sedla Tri kamene (459,6 m n. m.), potom pravostranný prítok z južného svahu Troch kopcov a na krátkom úseku tečie severojužným smerom. Na dolnom toku opäť tečie juhovýchodným smerom a nepriberá už ďalšie prítoky. Severovýchodne od obce Vrbovce sa v nadmorskej výške cca 323 m n. m. vlieva do Teplice.
Hastings Mill

Hastings Mill bola prvá píla na južnom pobreží fjordu Burrard Inlet. Bola prvou firmou na mieste, na ktorom neskôr vzniklo mesto Vancouver.
V júni roku 1867 začal kapitán Edward Stamp stavať pílu "Stamps Mill" na začiatku dnešnej ulice Dunlevy Street. Potom, čo sa nedohodol s anglickými investormi stratil Stamp svoje vlastníctvo a mlyn bol premenovaný. V počiatkoch osídľovania tejto oblasti mesto patrilo prakticky jedinej firme, ľudia nakupovali v "Hasting's Mill Store" a posielali svoje deti do školy "Hastings Mill School". To sa zmenilo po tom, čo Kanadská pacifická železnica si zvolila Vancouver za svoju konečnú stanicu pre stavbu jej transkontinentálnej železnice. No drevospracujúci priemysel ostal hlavným pilierom ekonomiky mladého mesta a Hastings Mill sa stal bodom, okolo ktorého sa Vancouver rozrastal v 80. rokoch 19. storočia. Až do svojho uzatvorenia v 20. rokoch 20. storočia bol dôležitou súčasťou miestnej ekonomiky.
Budova v ktorej sídlil obchod Hastings Mill Store bola prepravená nákladným člnom k začiatku ulice Almin Street, kde sa z nej stalo múzeum "Old Hastings Mill Store Museum". Bola to tiež jediná stavba v meste, ktorá prežila veľký požiar v roku 1886, po ňom sa z nej stala improvizovaná nemocnica a márnica pre obete požiaru.
Lonquimay

Lonquimay môže byť:
Lonquimay (sopka)

Lonquimay je stratovulkán, nachádzajúci sa v centrálnej časti Čile, asi 10 km juhovýchodne od stratovulkánu Tolguaca. Vrchol sopky je pokrytý ľadom, na stavbe sa podieľajú v prevažnej miere andezity, no častý je aj výskyt dacitov a bazaltov. Vek sopky sa odhaduje na koniec pleistocénu až začiatok holocénu. Od roku 1853 boli zaznamenané štyri stredne veľké explozívne erupcie, posledná v roku 1990. Ako pozostatky týchto erupcií sa na severovýchodnom svahu nachádzajú 10 km dlhé lávové prúdy.
Priečny potok (prítok Teplice)

Priečny potok je potok na Záhorí, vo východnej časti okresu Senica. Je to ľavostranný prítok Teplice, meria 3,3 km a je tokom V. rádu.
Pramení v západnej časti Myjavskej pahorkatiny, severozápadne od kóty 337,4 m a západne od obce Prietrž, v nadmorskej výške približne 310 m n. m. V pramennej oblasti preteká územím husto rozbrázdeným výmoľami, ďalej tečie severozápadným smerom. Následne preteká osadou Brestové, stáča sa západným smerom a vstupuje do Chvojnickej pahorkatiny, do podcelku Senická pahorkatina. V lokalite Diely sa potom stáča na severozápad a východne od mesta Senica sa v nadmorskej výške cca 205 m n. m. vlieva do Teplice.